761 
Amicus  meus,  Hostmannus,  Medicinae  Doctor,  qui,  postquam 
md  icinae  studiosorum  cursum  in  hac  literarum  Universitate 
Georgia  Augusta  una  mecum  rite  absolverat,  Surinamum  pro- 
fectus, nunc  ibi  felicissimo  successu  artem  medicam  exercet, 
ex  inopinato  nuper  non  modo  plantarum  Surinamensium  infra 
memoratarum  fasciculum  ad  me  misit,  sed  longe  plures  etiam 
ea  conditione  se  missurum  esse  pollicitus  est,  ut  examinarem 
istas,  specimina  unius  eiusdemque  speciei  pluries  occurrentia 
modico  pretio  venderem,  et  pro  nummis  acceptis  recentissimos 
medicorum  Germanicorum  libros  ei  remitterem.  Ad  quod  li- 
berale commercium,  quum,  quanto  rei  herbariae  emolumento 
futurum  sit,  intellexissem,  me  libentissimum  praebui. 
Plantarum  prima  vice  acceptarum  aliae  novae  sunt,  aliae 
vel  minus  vel  male  cognitae , aliae  in  Surinamo  antea  nondum 
observatae.  Quibus  computatis  restant  paucissimae,  quas  prae- 
termittere potuissem.  Sed  iara  quia  paucissimae  sunt,  et  hasce 
memorasse  fas  erit.  Nec  plantas  cultas  excludere  ausus  sum, 
tum  quia  et  harum  cognitio  multum  confert  ad  historiam  et  geo- 
graphiam plantarum,  tum  ne  in  errores  inciderem,  quum 
omnes  prorsus  inventoris  adnotationes  de  plantarum  missarum 
conditionibus  desiderentur. 
Plures  harum  plantarum  ante  aliquot  annos  in  Herbario 
suo  Martinicensi  botanicis  obtulit  cl.  Sieher ^ quas  cum  meis 
sedulo  comparavi.  Alias  paullo  prius  in  nitidissima  sua  Flora 
Essequeboensi  descripsit  cl.  G.  F.  W.  Meyer , regni  Hannove- 
rani  Physiograpbus ; cui  pro  singulari  benevolentia , qua  quas- 
